b'\n_START_ARTICLE_\nBahrains Grand Prix 2011\n_START_PARAGRAPH_\nBahrains Grand Prix 2011 (offisielt navn: 2011 Formula 1 Gulf Air Bahrain Grand Prix) var planlagt \xc3\xa5 v\xc3\xa6re \xc3\xa5pningsrunden i Formel 1-sesongen 2011. L\xc3\xb8pet skulle opprinnelig arrangeres 13. mars 2011 p\xc3\xa5 Bahrain International Circuit i Sakhir, Bahrain, men ble 21. februar 2011 utsatt p\xc3\xa5 grunn av politisk uro og oppt\xc3\xb8yer i landet. Den 3. juni ble det annonsert at l\xc3\xb8pet skulle kj\xc3\xb8res 30. oktober, som runde 17 av de 20 Formel 1-rundene i 2011. Avgj\xc3\xb8relsen var kontroversiell og medf\xc3\xb8rte protester b\xc3\xa5de internt i Formel 1-milj\xc3\xb8et og fra menneskerettighetsgrupper og lokale aktivister. En uke senere bestemte l\xc3\xb8psarrang\xc3\xb8rene i Bahrain seg for \xc3\xa5 gi opp \xc3\xa5 holde Bahrains Grand Prix i 2011, og l\xc3\xb8pet ble kansellert.'